ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης εμβαδού
4.897,16 τ.μ., που βρίσκεται στη θέση «Αγρελιά»
σε τμήμα της δημοτικής Κ.Μ.2008 γαιών Κεφάλου, Δήμου και νήσου Κω, Νομού Δωδεκανήσου.
Εντοπισμένη τροποποίηση του εγκεκριμένου ρυμοτομικού σχεδίου οικισμού Νεστορίου Δήμου
Νεστορίου Π.Ε. Καστοριάς στο Κ.Χ. 20.
ΑΠΟΦΑΣΕΙΣ
Αριθμ.  22795
(1)
Κήρυξη ως αναδασωτέας έκτασης εμβαδού
4.897,16 τ.μ., που βρίσκεται στη θέση "Αγρελιά"
σε τμήμα της δημοτικής Κ.Μ.2008 γαιών Κεφάλου, Δήμου και νήσου Κω, Νομού Δωδεκανήσου.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Τα άρθρα 37, 38 και 41 του ν. 998/1979 «Περί προστασίας των δασών και των δασικών εν γένει εκτάσεων
της Χώρας» (Α΄ 289).
3. Το άρθρο 120 του ν. 1892/1990 (Α΄ 101).
4. Την παρ. 15 του άρθρου 1 του ν.3208/2003 «Περί
προστασίας δασικών οικοσυστημάτων ....» (Α΄ 303).
5. Τον ν. 4280/2014 «Περιβαλλοντική αναβάθμιση
.... - Ρυθμίσεις δασικής νομοθεσίας ....» (Α΄ 159).
6. Τις εγκύκλιες διαταγές του Υπουργείου Γεωργίας:
υπ’ αρ. α) 160417/1180/8-7-1980 και β) 182447/3049/
24-9-1980.
7. Το άρθρο 6 του ν.3200/1955 «Περί διοικητικής αποκεντρώσεως» (Α΄ 97), όπως τροποποιήθηκε και συμπλη-
ρώθηκε μεταγενέστερα με το ν.δ. 532/1970 (Α΄ 103).
8. Τα άρθρα 6 και 280 του ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α΄ 87) και το π.δ.
143/ 2010 «Οργανισμός της Αποκεντρωμένης Διοίκησης
Αιγαίου» (Α΄ 236).
9. Τα άρθρα 28 και 28Α του ν. 4325/2015 (Α΄ 47) «Εκδημοκρατισμός της Διοίκησης - Καταπολέμηση Γραφειο-
κρατίας ....» (Α΄ 47), όπως το τελευταίο συμπληρώθηκε με
το άρθρο 24 του ν.4368/2016 «Μέτρα για την επιτάχυνση
του κυβερνητικού έργου και άλλες διατάξεις» (Α΄ 21).
10. Την υπ’ αρ. 78161/31-12-2018 απόφαση του
Υπουργού Εσωτερικών, με την οποία ο Πολύκαρπος Πολυχρονάκης, Αναπληρωτής Προϊστάμενος της Γενικής
Διεύθυνσης Χωροταξικής και Περιβαλλοντικής Πολιτικής, ορίζεται να ασκεί καθήκοντα Συντονιστή Αποκε-
ντρωμένης Διοίκησης Αιγαίου (Υ.Ο.Δ.Δ. 783).
11. Την υπ’ αρ. 34817/15-6-2017 απόφαση του Συντονιστή Αποκεντρωμένης Διοίκησης Αιγαίου περί μεταβί-
βασης αρμοδιοτήτων και παροχή εξουσιοδότησης υπογραφής πράξεων και εγγράφων «Με εντολή Συντονιστή»
στον Προϊστάμενο της Γενικής Διεύθυνσης Δασών και
Αγροτικών Υποθέσεων της Αποκεντρωμένης Διοίκησης
Αιγαίου κ.λπ. (Β’ 2131).
12. Την υπ’ αρ. 80107/14-12-2017 (ΑΔΑ: 7Τ080Ρ1ΙΓΣΥ) απόφαση ορισμού της Αρτέμιδος Αλεξιάδου ως
Αναπληρώτριας Προϊσταμένης της Γενικής Διεύθυνσης
Δασών και Αγροτικών Υποθέσεων της Αποκεντρωμένης
Διοίκησης Αιγαίου.
13. Την υπ’ αρ. 85585/29-11-2016 έκθεση αυτοψίας
του δασολόγου Λεφάκη Δημητρίου.
14. Την από 22-1-2021 γραπτή εντολή της Διευθύντριας Δασών Δωδεκανήσου για κήρυξη της έκτασης
ως αναδασωτέας.
15. Την υπ’ αρ. 18837/12-4-2021 εισήγηση της Διεύθυνσης Δασών Δωδεκανήσου για κήρυξη της εν λόγω
έκτασης ως αναδασωτέας, διότι καταστράφηκε από παράνομη αποψιλωτική υλοτομία, αποφασίζουμε:
Κηρύσσουμε ως αναδασωτέο, με σκοπό την προστασία των εδαφών, του δασικού περιβάλλοντος και
την αποκατάσταση της βλάστησης με φυσική αναγέννηση ή τεχνητή αναδάσωση, για να αποκλεισθεί
η χρήση του για κάθε άλλο σκοπό, το δάσος εμβαδού 4.897,16 τ.μ. που καταστράφηκε από παράνο-
μη αποψιλωτική υλοτομία το β΄ εξάμηνο του έτους
2016 και απεικονίζεται με στοιχεία (1, 2, 3,...,8, 9, 1)
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Μαΐου 2021
ΤΕΥΧΟΣ  ΤΕΤΑΡΤΟ
Αρ. Φύλλου 281
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 281/21.05.2021
στο τοπογραφικό διάγραμμα, το οποίο θεωρήθηκε
και συνοδεύει την παρούσα. Το ανωτέρω δάσος βρίσκεται στη θέση "Αγρελιά" σε τμήμα της δημοτικής
Κ.Μ.2008 γαιών Κεφάλου (πρώην δημόσιας Κ.Μ.1000
γαιών Κεφάλου), Δήμου και νήσου Κω, Νομού Δωδεκανήσου και έχει όρια ως εξής:
Ανατολικά: δάσος και αγροτοδασικό δρόμο.
Δυτικά: δάσος.
Βόρεια: δάσος και αγροτοδασικό δρόμο.
Νότια: δάσος.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 281/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 281/21.05.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Ρόδος, 11 Μαΐου 2021
Με εντολή Συντονιστή
Αποκεντρωμένης Διοίκησης
Η Αναπληρώτρια Γενική Διευθύντρια Δασών
και Αγροτικών Υποθέσεων
ΑΡΤΕΜΙΣ ΑΛΕΞΙΑΔΟΥ
Ι
Αριθμ. 61198
(2)
Εντοπισμένη τροποποίηση του εγκεκριμένου ρυμοτομικού σχεδίου οικισμού Νεστορίου Δήμου
Νεστορίου Π.Ε. Καστοριάς στο Κ.Χ. 20.
Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τα άρθρα 152, 153, 154 και 160 του π.δ. 14-7-1999
«Κώδικας βασικής Πολεοδομικής Νομοθεσίας» (Δ΄580).
2. Τον ν. 1337/1983 «Επέκταση των Πολεοδομικών σχεδίων, Οικιστική ανάπτυξη και σχετικές ρυθμίσεις» (Α΄33).
3. Το άρθρο 29 του ν. 2831/2000 (Α΄140), όπως αντικαταστάθηκε από το άρθρο 10 του ν. 3044/2002 (Α΄ 197).
4. Το άρθρο 31 του ν. 4067/2012 «Νέος Οικοδομικός
Κανονισμός» (Α΄79).
5. Τα άρθρα 30 και 31 του ν. 4030/2011 «Νέος τρόπος
έκδοσης αδειών δόμησης, ελέγχου κατασκευών και λοιπές διατάξεις» (Α΄249).
6. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87) και ιδίως την II υποπ. ΣΤ του άρθρου
39 του άρθρου 186.
7. Το π.δ. 146/2010 «Οργανισμός της Περιφέρειας Δυτικής Μακεδονίας» (Α΄ 239).
8. Την υπό στοιχεία ΚΘ/230/26-5-1997 απόφαση Νομάρχη Καστοριάς περί «έγκρισης πολεοδομικής μελέτης
εντός ορίων και επέκτασης οικισμού Νεστορίου Καστοριάς» (Δ΄ 421).
9. Την από 24-4-2020 τεχνική έκθεση της Τεχνικής Υπηρεσίας του Δήμου Νεστορίου υπογεγραμμένη από τον
προϊστάμενό της Διπλ. Πολ. Μηχανικό Μέλλιο Αθανάσιο,
με την οποία εισηγήθηκε προς το Δημοτικό Συμβούλιο
την παρούσα τροποποίηση του ρυμοτομικού σχεδίου
οικισμού Νεστορίου στο Κ.Χ. 20.
10. Την υπ’ αρ. 41/2020 απόφαση του Δημοτικού Συμβουλίου Δήμου Νεστορίου, που γνωμοδοτεί ομόφωνα
θετικά για την εν λόγω τροποποίηση.
11. Το υπ’  αρ. 3525/28-8-2020 έγγραφο του Δήμου
Νεστορίου προς την Υπηρεσία Δόμησης του Δήμου Καστοριάς με τα συνημμένα του.
12. Την από 21-10-2020 (υπ’ αρ. Δήμου 4637/26-10-2020)
ένσταση των Δικταπανίδη Θεόδωρου και Παύλου (κληρ.
Στάθη Παύλου), κατά της παραπάνω απόφασης του Δημοτικού Συμβουλίου.
13. Την υπ’ αρ. 120/2020 απόφαση του Δημοτικού Συμβουλίου Δήμου Νεστορίου, το οποίο αποφάσισε ομό-
φωνα την απόρριψη της ένστασης που υποβλήθηκε, για
τους λόγους που αναφέρονται σε αυτή.
14. Την υπ’ αρ. 5333/3-12-2020 βεβαίωση Δημάρχου,
με την οποία βεβαιώνεται ότι δεν υποβλήθηκε άλλη ένσταση μετά τη λήψη των υπ’ αρ. 41/2020 και 120/2020
αποφάσεων του Δημοτικού Συμβουλίου Νεστορίου.
15. Την υπ’ αρ. 3971/22-9-2020 βεβαίωση Δημάρχου,
με την οποία βεβαιώνεται ότι δεν καθίστανται άρτια
οικόπεδα μη άρτια και δεν ρυμοτομούνται οικοδομές
που έχουν χτιστεί με νόμιμη άδεια βάσει του ισχύοντος
ρυμοτομικού σχεδίου.
16. Το υπ’ αρ. 41069/9-12-2020 έγγραφο της Υπηρεσίας Δόμησης του Δήμου Καστοριάς, με το οποίο διαβι-
βάστηκε αρχικά ηλεκτρονικά ο σχετικός φάκελος και το
υπ’αρ. 704/16-12-2021 έγγραφο του Δήμου Νεστορίου,
με το οποίο διαβιβάστηκαν στην Υπηρεσία τα πλήρη
στοιχεία του φακέλου.
17. Την υπ’ αρ. 1984/7-4-2021 βεβαίωση Δημάρχου
με συνημμένο συμπληρωματικό αποδεικτικό επίδοσης
της υπ’ αρ. 41/2020 απόφασης Δημοτικού Συμβουλίου.
18. Την υπ' αρ. 26775/7-4-2021 εισήγηση της Διεύθυνσης Περιβάλλοντος και Χωρικού Σχεδιασμού - Τμήμα
Χωρικού Σχεδιασμού της Περιφέρειας Δυτικής Μακεδονίας.
19. Την υπ' αρ. οικ 41391/9-4-2020 απόφαση του Συντονιστή της Αποκεντρωμένης Διοίκησης Ηπείρου - Δυ-
τικής Μακεδονίας (Υ.Ο.Δ.Δ. 293), περί «Συγκρότησης Α΄
Συμβουλίου Πολεοδομικών Θεμάτων και Αμφισβητήσεων Περιφερειακής Ενότητας Καστοριάς (ΣΥΠΟΘΑ Α΄
Π.Ε. Καστοριάς)».
20. Την υπ' αρ. 3/20-4-2021 θετική γνωμοδότηση, σύμφωνα με την αιτιολογία της εισήγησης της Δ/νσης Πε-
ριβάλλοντος και Χωρικού Σχεδιασμού - Τμήμα Χωρικού
Σχεδιασμού της Περιφέρειας Δυτικής Μακεδονίας, του
Α΄ ΣΥ.ΠΟ.Θ.Α. Π.Ε. Καστοριάς που διατυπώθηκε στην 2η
συνεδρίαση θέμα 1ο στις 20-4-2021.
21. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα, που κυρώθηκε με
το άρθρο πρώτο του π.δ. 63/2005 (Α΄ 98), το οποίο διατηρήθηκε σε ισχύ με την παρ. 22 του άρθρου 119 του ν.
4622/2019 (Α΄ 133) και το γεγονός ότι από την εφαρμογή
της απόφασης αυτής δεν προκαλείται δαπάνη σε βάρος
του κρατικού ή δημοτικού προϋπολογισμού.
Και επειδή:
1. Το Δημοτικό Συμβούλιο Δήμου Νεστορίου, με την
υπ’ αρ. 41/2020 ομόφωνη απόφασή του γνωμοδότησε
θετικά για την εν λόγω τροποποίηση του εγκεκριμένου
ρυμοτομικού σχεδίου Νεστορίου, στο Κ.Χ. 20.
2. Σύμφωνα με την εισήγηση της, η Διεύθυνση Περιβάλλοντος και Χωρικού Σχεδιασμού - Τμήμα Χωρικού
Σχεδιασμού της Περιφέρειας Δυτικής Μακεδονίας είναι
νόμιμη η αιτούμενη τροποποίηση, γιατί ύστερα από μελέτη του φακέλου, διαπιστώθηκε ότι συντρέχουν κατά
την ισχύουσα νομοθεσία οι προϋποθέσεις:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 281/21.05.2021
α) Η τήρηση από τον Δήμο Νεστορίου της κατά το
άρθρο 154 του π.δ. 14-7-1999 «Κώδικας βασικής Πολεοδομικής Νομοθεσίας» (Δ΄580) διαδικασίας.
β) Η ύπαρξη σοβαρής πολεοδομικής ανάγκης, καθώς
η συγκεκριμένη τροποποίηση προσπαθεί να διορθώσει
μια ασάφεια που υπάρχει στο Κ.Χ. 20 του εγκεκριμένου
ρυμοτομικού σχεδίου Νεστορίου. Αφορά στην περιοχή του παλιού στρατοπέδου που βρίσκεται στο βόρειο
τμήμα του οικισμού, απέναντι από το παλιό Δημοτικό
Σχολείο.
Συγκεκριμένα το Κ.Χ. 20 με βάση το εγκεκριμένο
σχέδιο έχει χρήση «ΚΟΙΝΟΧΡΗΣΤΟΣ ΧΩΡΟΣ Κ.Χ.» και
ταυτόχρονα εμφανίζεται να περικλείεται με οικοδομική
γραμμή και πρασιά στο βορειοδυτικό τμήμα του.
Η απεικόνιση του Κ.Χ. 20 στις πινακίδες της πολεοδομικής μελέτης με οικοδομική γραμμή περιμετρικά
και σε τμήμα αυτού πρασιάς, υποδεικνύει ότι εξ' αρχής
πρόθεση του μελετητή ήταν να χαρακτηριστεί ως οικοδομήσιμο Ο.Τ. ή πιθανότερα «ΚΟΙΝΩΦΕΛΕΣ Κ.Φ.» και όχι
«ΚΟΙΝΟΧΡΗΣΤΟ Κ.Χ.».
Επίσης όπως αναφέρεται και στην τεχνική έκθεση
(σχετ.9) που συνοδεύει την πρόταση τροποποίησης, έγινε ανάλυση και αντιπαραβολή των προβλεπόμενων από
τον χάρτη της πολεοδομικής μελέτης κοινοχρήστων χώρων έναντι των κοινωφελών και οικοδομήσιμων χώρων,
σε σχέση με τον πίνακα Β.3.1 - Γενική κατανομή  χρήσεων
γης παρ. Β. 1.4.2 της τεχνικής έκθεσης που συνοδεύει την
πολεοδομική μελέτη.
Η υφιστάμενη κατάσταση σε στρέμματα του οικισμού σε σχέση με τις χρήσεις γης προέκυψε αφού
προηγουμένως έγινε ψηφιοποίηση των εγκεκριμένων
πινακίδων της πολεοδομικής μελέτης και στη συνέχεια μέτρηση των σχετικών εμβαδών των επιμέρους
χρήσεων γης, με κατάλληλο λογισμικό. Ταυτόχρονα
υπολογίστηκαν οι απαιτήσεις σε στρέμματα, της Πολεοδομικής μελέτης για τον συγκεκριμένο οικισμό
ανά χρήση γης με βάση τα σταθερότυπα όπως αυτά
καθορίζονται στο (Δ΄ 235).
Από την παραπάνω διαδικασία και σύμφωνα με τον
συμπληρωματικό πίνακα της τεχνικής έκθεσης, προέκυψε ότι η απαίτηση σε εμβαδόν για χρήσεις γης, όπως
κοινόχρηστοι χώροι και δρόμοι ικανοποιείται κατά πολύ
περισσότερο, αφού τα υφιστάμενα είναι κατά πολύ μεγαλύτερα από τα απαιτούμενα εμβαδά με βάση τα στα-
θερότυπα. Συγκεκριμένα οι υφιστάμενοι κοινόχρηστοι
χώροι είναι μεγαλύτεροι κατά 39,9 στρ. από τους απαιτούμενους με βάση τα σταθερότυπα και οι δρόμοι είναι
μεγαλύτεροι κατά 108,1 στρ. αντίστοιχα.
Επίσης, θα πρέπει να αναφερθεί ότι και η απαίτηση για
κοινωφελείς χώρους σε σχέση με τους προβλεπόμενους
από την πολεοδομική μελέτη, ικανοποιούνται ήδη.
Αντίστοιχα οι υφιστάμενοι οικοδομήσιμοι χώροι
θα έπρεπε να είναι 957,7 στρ. (πιν. Β.3.1) ενώ από τη
μέτρηση προέκυψαν 817 στρ. (υπολείπονται κατά
140,7 στρ).
Από τα παραπάνω προκύπτει ότι με τη συγκεκριμένη
τροποποίηση που είναι ταυτόχρονα διόρθωση του σχεδίου, επιχειρείται να αρθεί μια ασάφεια που υπάρχει στο
συγκεκριμένο οικοδομικό τετράγωνο, η οποία επηρεάζει αρνητικά το κύρος του εγκεκριμένου ρυμοτομικού
σχεδίου και προτείνεται να διορθωθεί με την παρούσα
πρόταση, χωρίς να μειώνονται οι απαραίτητοι - προβλεπόμενοι κοινόχρηστοι χώροι, χωρίς να επηρεάζονται οι
υφιστάμενοι γενικοί ή ειδικοί όροι δόμησης, βελτιώνοντας ταυτόχρονα τις συνθήκες δομικής εκμετάλλευσης
στην περιοχή.
Με την πρόταση αυτή διευκολύνεται η εφαρμογή του
ρυμοτομικού σχεδίου και ταυτόχρονα δεν αλλοιώνονται
τα βασικά χαρακτηριστικά του εγκεκριμένου ρυμοτομικού σχεδίου.
Ένσταση των Δικταπανίδη Θεόδωρου και Παύλου
(σχετ. 12):
Η ιδιοκτησία των ενιστάμενων με αριθμό 6 (τοπογραφικό πρότασης) σύμφωνα με τα διαγράμματα της πολε-
οδομικής μελέτης έχει χαρακτηριστεί στο σύνολό της ως
κοινόχρηστοι χώροι, κυρίως ως χώρος πρασίνου, πιθανόν λόγω της ύπαρξης ενός ρέματος που απεικονίζεται
στα διαγράμματα και το οποίο ρέμα χαρακτηρίστηκε ως
χώρος πρασίνου σε όλο του το μήκος, στην εντός σχεδίου περιοχή. Αντίστοιχα ρέματα έχουν χαρακτηριστεί
ως χώροι πρασίνου και σε άλλα οικοδομικά τετράγωνα
του οικισμού. Εντός του Κ.Χ.20 εμπίπτει ένα πολύ μικρό
τμήμα του οικοπέδου αυτού σε σχέση με το σύνολο του.
Οι ιδιοκτήτες του μικρού αυτού οικοπεδικού τμήματος,
εντός του Κ.Χ. 20, όπως και το υπόλοιπο οικόπεδο που
ρυμοτομείται θα αποζημιωθούν μελλοντικά με τη σύνταξη και έγκριση σχετικής πράξης. Συνεπώς η άποψη
της Υπηρεσίας σχετικά με την ένσταση αυτή είναι ίδια
με την άποψη του Δημοτικού Συμβουλίου, δηλαδή ότι
αυτή θα πρέπει να απορριφθεί.
γ) Δεν προκαλείται δαπάνη σε βάρος του κρατικού ή
δημοτικού προϋπολογισμού, αποφασίζουμε:
1. Την απόρριψη της ένστασης των Δικταπανίδη Θεόδωρου και Παύλου για τους παραπάνω αναφερόμενους
λόγους.
2. Την τροποποίηση του εγκεκριμένου ρυμοτομικού
σχεδίου οικισμού Νεστορίου Δήμου Νεστορίου στο Κ.Χ.
20 και ειδικότερα:
Τον διαχωρισμό του οικοδομικού τετραγώνου 20 σε
δύο τμήματα το 20α και το 20β, εκεί ακριβώς που τελειώνει η εγκεκριμένη ρυμοτομική γραμμή και η πρασιά.
• Η χρήση γης στο 20α να παραμείνει η ίδια, δηλαδή
«ΚΟΙΝΟΧΡΗΣΤΟΙ ΧΩΡΟΣ Κ.Χ.», να παραμείνει περιμετρικά η εγκεκριμένη ρυμοτομική γραμμή ως έχει και να
καταργηθεί μόνον η πρασιά πλάτους 3 μ., η ύπαρξη της
οποίας δεν συμβιβάζεται με την υφιστάμενη χρήση γης.
• Η χρήση γης στο 20β να αλλάξει και να γίνει δομήσιμος χώρος κοινωφελούς όμως χαρακτήρα, όπως υποδη-
λώνει και η εγκεκριμένη οικοδομική γραμμή περιμετρικά
αυτού, η οποία με την πρόταση επεκτείνεται και θα διαχωρίζει τον χώρο αυτό από τον παραπάνω κοινόχρηστο
χώρο χαρακτηρισμένο ως Κ.Χ 20α.
Συγκεκριμένα οι χρήσεις γης - λειτουργίες του οικοδομήσιμου αυτού χώρου θα είναι αυτές, όπως αναφέρο-
νται στο άρθρο 3 του π.δ. 59/2018 «Κατηγορίες και περιεχόμενο χρήσεων γης» (λειτουργίες 7, 16.1, 19.1, 20, 30),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 281/21.05.2021
λειτουργίες δηλαδή που εξυπηρετούν την επέκταση των
δημοτικών υποδομών για τη στάθμευση δημοτικών οχημάτων, όπως φαίνονται στο συνημμένο τοπογραφικό διά-
γραμμα και για τους παραπάνω αναφερόμενους λόγους.
3. Η ισχύς της παρούσας αρχίζει από την δημοσίευσή
της στην Εφημερίδα της Κυβερνήσεως.
Επιτρέπεται η υποβολή προσφυγής στον Συντονιστή
Αποκεντρωμένης Διοίκησης Ηπείρου - Δυτικής Μακεδονίας, μόνο για παράβαση νόμου, σύμφωνα με τα άρθρα
227 και 238 του ν. 3852/2010 (Α΄ 87) και σε προθεσμία
δεκαπέντε (15) ημερών από τη δημοσίευση της απόφασης στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 281/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 281/21.05.2021
Η απόφαση αυτή και το τοπογραφικό διάγραμμα που τη συνοδεύει, να δημοσιευθούν στην Εφημερίδα της Κυβερνήσεως.
Κοζάνη, 29 Απριλίου 2021
Ο Περιφερειάρχης
ΓΕΩΡΓΙΟΣ ΚΑΣΑΠΙΔΗΣ

[Source: 20210400281.pdf | Tokens: 13782]